《庚寅乙未犹泊大雷口》
宋代·黄庭坚

广原嘷终风，发怒土囊口。
万艘萍无根，乃知积水厚。
龙鳞火荧荧，鞭笞雷霆走。
公私连樯休，森如束春韭。
倚筇蒹葭湾，垂杨欲生肘。
雄文酬江山，惜无韩与柳。
五言呻吟内，惭愧陶谢手。
送菜烦邻船，买鱼熟溪友。
儿童报晦冥，正昼见箕斗。
吾方废书眠，鼻鼾鞲囊吼。
犹防盗窥家，严鼓申夜守。
冶城谢公墩，牛渚荡子妇。
何时快登临，篙师分牛酒。

作者简介：黄庭坚（1045.8.9-1105.5.24），字鲁直，号山谷道人，晚号涪翁，洪州分宁（今江西省九江市修水县）人，北宋著名文学家、书法家，为盛极一时的江西诗派开山之祖，与杜甫、陈师道和陈与义素有“一祖三宗”（黄庭坚为其中一宗）之称。与张耒、晁补之、秦观都游学于苏轼门下，合称为“苏门四学士”。生前与苏轼齐名，世称“苏黄”。著有《山谷词》，且黄庭坚书法亦能独树一格，为“宋四家”之一。